cyanic-selkie/wikianc huggingface dataset:
Մայք Կրիգեր
Կյանք և կարիերա
Կրիգերը ծնվել է Բրազիլիայի Սան Պաուլո քաղաքում, իսկ 2004 թվականին տեղափոխվել է Կալիֆոռնիա, որպեսզի սովորի Սթենֆորդ համալսարանում ։ Սթենֆորդում՝ որտեղ նա սովորում էր մաթեմատիկական լեզվաբանություն, ծանոթացել է Քևին Սիսթրոմի հետ ։ Երկուսով 2010 թվականին հիմնադրել են Ինստագրամը ։ Կրիգերը և Սիսթրոմը մտադիր էին ստեղծել check-in հավելված, որը միայն նկարների համար էր։ Առաջին օրերին ինժեներների և օգտատերերի մի մասը ստեղծվել էր Կրիգերի կողմից։ Ինստագրամի առաջին օրերի հետ կապված պատմություններից մեկը, որը գրառելել է Կրիգերը, հետևյալն է."Մի անգամ ես արթնացա և տեսա էլեկտրոնային նամակը, որ կայքը ստեղծվել է, և ես ցանկանում էի իմանալ, թե ով է այն շտկել։ Շե՛յն, դու՞ ես շտկել։ Քև՛, դու՞ ես շտկել։ Ոչ։ Եվ, վերջապես, տերմինալում սեղմում եք և հասկանում, թե որն էր ձեր մուտքագրած վերջին բանը։ Այսպիսով, ըստ երևույթին, առավոտյան 3:30-ին ես ինչ-որ կերպ կարողացա, հարբած վիճակում, վերակենդանացնել Ինստագրամը։ Ահա, թե ինչքան էինք պայքարում այդ օրերին ։"Ինստագրամից հետո նա ձեռք է բերել Facebook-ը, Կրիգերը պարտավորվել է ինքնուրյույն կառուցել և զարգացնել Ինստագրամը։ Քանի որ օգտագործողների բազան ընդլայնվում էր, Կրիգերը վստահեցրել է, որ պլատֆորմը փոքր բիզնեսին հնարավորություն է տալիս զարգանալ, և որ այն շարունակում է մնալ անվտանգ դեռահասների համար  ։
Բարեգործություն
2015 թվականի ապրիլին Կրիգերը հայտարարել է, որ GiveWell ընկերության հետ առաջիկա երկու տարում կնվիրաբերի 750,000 ԱՄՆ դոլար։ Հիմնադրամը պետք է օգնի այն գործողություններին, որոնք 90%-ով հատկացված են «Բաց մարդասիրության նախագծի» կողմից հավանության արժանացած դրամաշնորհներին ։
Անձնական կյանք
Կրիգերն ամուսնացել է Քեյթլին Թրիգգերի հետ ։
Արտաքին հղումներ
Կատեգորիա:Ամերիկացի ծրագրավորողներ Կատեգորիա:Ամերիկյան տեխնոլոգիական ընկերության հիմնադիրներ Կատեգորիա:Բրազիլացի գործարարներ Կատեգորիա:Ամերիկացի ճարտարագետներ Կատեգորիա:Ամերիկացի ձեռնարկատերեր Կատեգորիա:ԱՄՆ-ի ինֆորմատիկայի ոլորտի գիտնականներ
Դուրնե (համայնք)
Դուրնե (Deurne ), համայնք Նիդերլանդների Հյուսիսային Բրաբանտ մարզում։ Տարածքը 117,1 կմ² է, բնակչությունը՝ 31.743 (2011 թ.)։ Մեկ շնչի տարեկան միջին եկամուտը 12.800 եվրո է։
Կատեգորիա:Հյուսիսային Բրաբանտի համայնքներ
Զորկինո (գյուղ, Մարքսովսկի շրջան)
Զորկինո (Зоркино, Zürich), գյուղ Ռուսաստանի, Սարատովի մարզի Մարքսովսկի շրջանի կազմում։
Բնակչությունը վերջին հայտնի գրանցված տվյալներով կազմում էր 750 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սարատովի մարզի Մարքսովսկի շրջանի բնակավայրեր Կատեգորիա:1767 թվականին հիմնադրված բնակավայրեր
Պերվոմայսկի (գյուղ, Չիշմինսկի շրջան)
Պերվոմայսկի (Первомайский, Первомайский), գյուղ Ռուսաստանի Բաշկորտոստան հանրապետության Չիշմինսկի շրջանի կազմում։
Բնակչությունը 2009 թվականին գրանցված տվյալներով կազմում էր 403 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Չիշմինսկի շրջանի բնակավայրեր
(4583) Լուգո
(4583) Լուգո (Lugo), աստերոիդ աստերոիդների հիմնական գոտում։ Հայտնաբերվել է 1989 թվականի սեպտեմբերի 1-ին Բուլղարիայի ազգային աստղադիտարանի կողմից Սմոլյանում ։
Միջին հեռավորությունը Արեգակից կազմում է 2,351786 ա. մ., առավելագույնը մոտենում է 1,8976 ա. մ. հեռավորության վրա և հեռանում 2,806 ա. մ. ։ Արեգակի շուրջ մեկ ամբողջական պտույտ է կատարում 1317,33 երկրային օրվա ընթացքում, իր ուղեծրով շարժվելով միջինում 0,27328 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,75° անկյուն։
Արտաքին հղումներ
Կատեգորիա:1989 թվականին հայտնաբերված աստղագիտական մարմիններ Կատեգորիա:Բուլղարիայի ազգային աստղադիտարանի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Ռազմիկ Մուրադյան
Ռազմիկ Խաչիկի Մուրադյան, խորհրդահայ քանդակագործ, մոնումենտալիստ։
Կենսագրություն
1956 թվականին ավարտել է Նիկողայոս Նիկողոսյանի ստուդիայի դասընթացները։ Ստեղծել է շուրջ 40 մոնումենտալ գործեր։ Ակադեմիական մասնագիտական կրթություն չի ստացել։ Քանդակագործ Նիկողոսյանի հետ խորհրդակցությունները, նրա հետ համատեղ աշխատանքները, գեղարվեստական միջավայրն ու նրա ստեղծագործական հմտությունները օժանդակեցին քանդակագործի ինքնահաստատմանը։ Մուրադյանն սկսեց ստեղծագործել փայտով, մարմարով, ստեղծեց դիմաքանդակներ։ 1970-ական թվականներին նրա քանդակի ժանրային գործունեությունը ընդլայնվեց՝ կոմպոզիցիոն դիմաքանդակ, արձաններ, ֆիգուրներ։ Սկսեց ստեղծագործել բացառապես բրոնզով ։ Մարմարից, քարից, բրոնզից ու փայտից ստեղծել է շուրջ 500 աշխատանքներ։
Հաստոցային ստեղծագործությունները գտնվում են Մոսկվայի Տրետյակովյան պատկերասրահով, ՌԴ թանգարաններում և տարբեր մասնավոր հավաքածուներում։
Ցուցահանդեսներ
1957 թվականից մասնակցում է մոսկովյան, համառուսական, միջազգային ցուցահանդեսներին։ Անհատական ցուցահանդեսներ է ունեցել Մոսկվայում, ՌԴ մի շարք քաղաքներում, Եվրոպայում, ԱՄՆ-ում։
Ծանոթագրություններ
Կատեգորիա:Հայ քանդակագործներ Կատեգորիա:Խորհրդային քանդակագործներ Կատեգորիա:20-րդ դարի քանդակագործներ
Ասար
Ասար, գյուղ Օսմանյան կայսրությունում, Տրապիզոնի վիլայեթի Ջանիկի գավառում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Օսմանյան կայսրության հայաբնակ գյուղեր
Վալերի Ռյումին
Վալերի Վիկտորովիչ Ռյումին (Валерий Викторович Рюмин, ), խորհրդային տիեզերագնաց-օդաչու, Խորհրդային Միության կրկնակի հերոս (1979, 1980), Հունգարիայի ժողովրդական Հանրապետության (1980), Վիետնամի Սոցիալիստական Հանրապետության աշխատանքի (1980), Կուբայի Հանրապետության հերոս (1980)։
1977 թվականի հոկտեմբերի 9-11-ին Վլադիմիր Կովալյոնոկի հետ, որպես բորտինժեներ, թռիչք է կատարել «Սոյուզ-25» տիեզերանավով։ 1979 թվականի փետրվարի 25-ին, Վլադիմիր Լյախովի հետ, որպես բորտինժեներ, թռիչք է կատարել «Սոյուզ-32» տիեզերանավով, և թռիչքը տևել է մինչև 1979 թվականի օգոստոսի 19-ը (175 օր)։ 1980 թվականի ապրիլի 9-ին Լեոնիդ Պոպով հետ, որպես բորտինժեներ, թռիչք է կատարել «Սոյուզ-35» տիեզերանավով։ Ապրիլի 10-ին տիեզերանավը կցվել է «Սալյուտ- 6»—«Պրոգրես-8» ուղեծրային համալիրին, և տիեզերագնացները թռիչքը շարունակել են «Աալյուտ-6» ուղեծրակայանով։ Վերջինին թռիչքի ընթացքում կցվել են «Սոյուզ-36» (մայիսի 27-ին տիեզերագնացներ՝ Վալերի Կուբասով, Բերտալան Ֆարկաշ), «Սոյուզ Տ-2» (հունիսի 5-ին տիեզերագնացներ՝ Յուրի Մալիշև, Վլադիմիր Ակսյոնով), «Սոյուզ-37» (հուլիսի 24-ին տիեզերագնացներ՝ Վիկտոր Գորբատկո, Ֆամ Տուան), «Սոյուզ-38» (սեպտեմբերի 19-ին տիեզերագնացներ՝ Յուրի Ռոմանենկո, Առնալդո Տամայո Մենդես) տիեգերանավերը՝ «Պրոգրես-9, 10,11» ավտոմատ բեռնափոխադրական տիեզերանավերը։ 1980 թվականի հոկտեմբերի 11-ին Լեոնիդ Պոպովի հետ վայրէջք է կատարել «Սոյուզ-37» տիեզերանավով (թռիչքը տևել է 185 օր)։
Արտաքին հղումներ
Կատեգորիա:Խորհրդային տիեզերագնացներ Կատեգորիա:Ռուս տիեզերագնացներ Կատեգորիա:Խորհրդային Միության կրկնակի հերոսներ Կատեգորիա:Խորհրդային տիեզերագնաց-օդաչուներ Կատեգորիա:ՌԴ պետական մրցանակի դափնեկիրներ Կատեգորիա:Մոսկվայի 850-ամյակի հուշամեդալով պարգևատրվածներ
Վարդան Այվազյան (իրավաբան)
Կենսագրություն
Ծնվել է 1973 թվականի հունիսի 30-ին ։
Ընտանիք
Ամուսնացած է ։
Ծանոթագրություններ
Կատեգորիա:Իրավաբանական գիտությունների թեկնածուներ Կատեգորիա:Հայ իրավաբաններ Կատեգորիա:Սահմանադրական իրավունքի հայ մասնագետներ
Լոկուլի
Լոկուլի (Loculi), կոմունա Իտալիայում, գտնվում է Սարդինիա մարզի Նուորո գավառում։
Բնակչությունը 540 մարդ՝ (2008), բնակչության խտությունը՝ 14 մարդ/կմ², զբաղեցրած տարածքը՝ 38 կմ²։
Փոստային ինդեքս՝ 8020, հեռախոսային կոդ՝ 0784։
Սուրբ Պետրոս առաքյալը հարգվում է որպես կոմունայի հովանավոր սուրբ։ Տոնը նշվում է հունվարի 18-ին։
Ժողովրդագրություն
'''Բնակչության թվաքանակի փոփոխությունները.
Բերեզովկա (գյուղ, Վելիկա-Պիսարևկայի շրջան)
Բերեզովկա (Березівка), գյուղ Ուկրաինայի Սումիի մարզի Վելիկա-Պիսարևկայի շրջանում։
2001 թվականի տվյալներով Բերեզովկա գյուղում բնակվում էր 132 մարդ։
Արտաքին հղումներ
Կատեգորիա:Ուկրաինայի Սումիի մարզի Վելիկա-Պիսարևկայի շրջանի բնակավայրեր Կատեգորիա:Ուկրաինայի գյուղեր
Չերնելևկա
Չերնելևկա (Чернелівка), գյուղ Ուկրաինայի Խմելնիցկիի մարզի Կրասիլովի շրջանում։
2001 թվականի տվյալներով Չերնելևկա գյուղում բնակվում էր 750 մարդ։ Բնակավայրը զբաղեցնում է 0,212 կմ² տարածք։ Բնակչության խտությունը կազմում էր 3537,74 մարդ/կմ²։
Արտաքին հղումներ
Կատեգորիա:Ուկրաինայի Խմելնիցկիի մարզի Կրասիլովի շրջանի բնակավայրեր Կատեգորիա:Ուկրաինայի գյուղեր Կատեգորիա:1497 թվականին հիմնադրված բնակավայրեր
Զորչինո
Բնակչությունը 2007 թվականին գրանցված տվյալներով կազմում էր 31 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Ռուդնյանսկի շրջանի բնակավայրեր
Պլան դ'Օրգոն
Պլան դ'Օրգոն (Plan-d'Orgon), համայնք Ֆրանսիայի Պրովանս Ալպեր Լազուր ափ մարզի Բուշ դյու Ռոն գավառում ։
Բնակչությունը 2012 թվականի դրությամբ կազմում է 3067 մարդ, բնակչության խտությունը` 205.29 մարդ/կմ²։ Բնակավայրը զբաղեցնում է 14.94 կմ² տարածք։
Աշխարհագրություն
Գտնվում է Փարիզ քաղաքից 600 կմ հարավ, Մարսել քաղաքից` 65 կմ հյուսիս-արևմուտք։
Տնտեսություն
2010 թվականին ուներ 1799 աշխատունակ (15-64 տարեկան) բնակիչ, որոնցից ակտիվ էին 1364-ը, իսկ ոչ ակտիվները` 435։ Ակտիվության ցուցանիշը կազմում է 75,8 %։ 1364 աշխատունակ մարդկանցից աշխատել է 1190 անձ (658 տղամարդ և 532 կին)։ Գործազուրկ են եղել 174 անձ (55 տղամարդ և 119 կին)։ 435 անաշխատունակներից 141-ը եղել են աշակերտներ կամ ուսանողներ, 132-ը` թոշակառուներ, իսկ 162-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Հիշատակի ծառուղի (Երևան)
«Հիշատակի ծառուղի», «Երախտիքի ծառուղի», Հայոց մեծ եղեռնի 100-րդ տարելիցի կապակցությամբ 12 կիսանդրիներից բաղկացած ծառուղի Երևանի Կենտրոն համայնքում, Երևանի պետական համալսարանի Սարգիս և Մարի Իզմիրլյանների անվան գրադարանի մուտքի մոտ՝ Չարենցի փողոցի կողմից։
Պատմություն
Հիշատակի ծառուղում տեղադրված են Հայոց ցեղասպանությունը հասարակական լայն շրջանակներում քննադատած, բողոքի ու կարեկցանքի խոսքեր արտահայտած, ինչպես նաև հայության մի ստվար հատվածին մահվան ճիրաններից փրկած ու օգնություն ցուցաբերած օտարազգի հայտնի գործիչներից 12-ի կիսանդրիները։
Երախտիքի ծառուղին հիմնադրվել է ԵՊՀ դասախոսների, աշխատակիցների և ուսանողների, «Արդշինբանկ» ՓԲԸ-ի, «Պրոմեթեյ Բանկ» ՍՊԸ-ի և այլ բարերարների նվիրատվությամբ ։
Ծանոթագրություններ
Կատեգորիա:Երևանի հուշարձաններ Կատեգորիա:Հայոց ցեղասպանության հուշարձաններ
Խավարային արջաթիթեռ
Խավարային արջաթիթեռ, արջաթիթեռների ընտանիքի ամենախոշոր թիթեռը։ Հազվագյուտ տեսակ է։ Հայաստանում հանդիպում է Կոտայքի, Սյունիքի և Տավուշի մարզերում, Երևանի շրջակայքում։ Բնակվում է ժայռաճեղքերում և քարանձավներում։ Առջևի թևերը (երկարությունը՝ մինչև 48 մմ) ածխասև են, մետաքսափայլ։ Տարվա ընթացքում տալիս է 1 սերունդ։ Ձմեռում է ոչ հասուն թրթուրը։ Գարնանը թրթուրը սնվում է օշինդրի տերևներով։ Հավաքածուների կարևոր միավոր է և հավաքորդների պարծանքը։
Կատեգորիա:Արջաթիթեռներ
Պերվոմայսկի (գյուղ, Սալավատսկի շրջան)
Պերվոմայսկի (Первомайский, Первомайский), գյուղ Ռուսաստանի Բաշկորտոստան հանրապետության Սալավատսկի շրջանի կազմում։
Բնակչությունը 2009 թվականին գրանցված տվյալներով կազմում էր 510 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Սալավատսկի շրջանի բնակավայրեր
Զարեհ Պտուկյան
Փոլ Զարեհ Պտուկյան (Paul Zareh Bedoukian, ), հայ դրամագետ, քիմիկոս։
Կենսագրություն
Սովորել է Սոֆիայի Մեսրոպյան ճեմարանում։ 1926 թվականին տեղափոխվել է Կանադա։ Տորոնտոյում ավարտել է հայկական դպրոց, իսկ 1936 թվականին՝ Մոնրեալի Մաք-Դիլ համալսարանը՝ ստանալով քիմիկոս-ինժեների կոչում։ Կոլումբիայի համալսարանի (ԱՄՆ) ադյունկա-պրոֆեսոր է։ Պտուկյան զբաղվում է հայկական և Հայաստանին առնչվող օտար դրամների հավաքմամբ ու դրանց գիտ․ ուսումնասիրությամբ։ 1962 թվականին անգլիական, իսկ 1963 թվականին Հայաստանում լույս է տեսել նրա կիլիկյան դրամների կորպուսը, որտեղ առաջին անգամ քննության է առել 10500 ոսկյա, արծաթյա և պղնձյա դրամներ։ 1979 թվականին այն լրացումներով վերահրատարակվել է, որով գիտական շրջանառության մեջ է դրվել 12 հազար դրամ։
Աշխատություններ
1945 թվականից հրատարակվել են Պտուկյանի անդրանիկ հոդվածները՝ հայերեն և անգլերեն։ 1962 թվականին, Ամերիկայի դրամագիտական ընկերության հրատարակությամբ, անգլերեն լեզվով լույս է տեսել Զարեհ Պտուկյանի «Կիլիկյան Հայաստանի դրամները» ստվարածավալ մենագրությունը, որի տեսական մասը հայերեն թարգմանել և անգլերեն կորպուսի հետ լույս են ընծայել Վիեննայի Մխիթարյանները՝ 1963 թվականին։
Մանրամասնորեն ներկայացնելով Կիլիկիայի հայոց դրամների պատկերագրության տվյալները՝ Զարեհ Պտուկյանը տվել է Ռուբինյան դրամների չափագիտության հիմունքները՝ արտահայտելով դրանք հատուկ աղյուսակներով։
Պտուկյանը կազմել է Արտաշեսյան արքայատան ցանկը, ներկայացրել նրանց թողարկած դրամները։ Պտուկյանը որոշակիորեն դասակարգել է Տիգրան Գ-ի, Տիգրան Դ-ի ու Էրատոյի, Տիգրան Ե-ի և Արտաշեսյան մյուս թագավորների դրամները, պարզաբանել դրանց առնչվող զանազան խնդիրներ։ Հրատարակվել է Պտուկյանի «Արտաշեսյան հարստության դրամները» մենագրությունը, որը 1978 թվականի հրատարակվել է նաև անգլերեն։ Նա իր գրքում ընթերցողին է ներկայացրել Արտաշեսյանների տիրապետության քարտեզը և նրանց ծագումնաբանության սխեման, որից հետո անցել է բուն նյութին՝ տալով դրամների պատկերագրության տվյալները, խորագրերը, մենագրերը, կշռային չափերը, ինչպես նաև հիշատակություններ յուրաքանչյուր միավորի պահպանության վայրի մասին։ Ութ պատկերատախտակներով ներկայացված են դրամների (168) երկու կողմերին վերաբերող լուսանկարները բնական չափերով։ Գրքի վերջին էջերում զետեղված են մ. թ. առաջին դարի հայ-պարթևական և հայ-հռոմեական առնչություններին վերաբերող դրամագիտական տվյալները։ Պտուկյանը Վիեննայի Մխիթարյան միաբանության միջոցով հրատարակել է իր մենագրությունը՝ «Հայաստանի վերաբերյալ հռոմեական դրամներ և մեդալիոններ» վերնագրով։
Պտուկյանը առանձին աշխատություն է նվիրել հռոմեական դրամների ու շքադրամների այն խմբին, որոնք առնչվում են Հայաստանին, արտահայտելով հայ-հռոմեական քաղաքների, տնտեսական կապերը դրամագիտ․ տվյալներով։ Ի մի է բերել դրամագիտական զանազան ժողովածուներում ու մամուլում դրամների վերաբերյալ հրատարակված նյութերը՝ ներկայացնելով նաև աշխարհի բազմաթիվ թանգարաններում ու անհատական հավաքածուներում պահվող, մինչ այդ չհրապարակված դրամներ ։
Վերջին շուրջ 30 տարիների ընթացքում Պտուկյանը ավելի քան 2000 հին ու միջնադարյան արծաթե, ոսկե ու պղնձե դրամներով համալրել է Հայաստանի պատմության պետական թանգարանի դրամագիտական ժողովածուները։ Պտուկյանը ջանքեր չի խնայել օժտելու պատմության թանգարանը հռոմեական, պարթևական ու բյուզանդական դրամներով։ Առանձնապես ուշագրավ են վաղ պարթևական Միհրդառ, Հրահատ, Արտարան, Գոտարզ, Որոդեզ, Սանատրուկ, ինչպես նաև նրանց հաջորդներ Վոնոն, Վարդան, Վաղարշ արքաների և այլոց դրամները, որոնց կնիքները ստեղծվել են տարբեր վարպետների կողմից։ Պտուկյանը ստեղծել է նաև նոր հայկական մեդալիոններ, մասնավորապես «Սուրբ Վարդան» եկեղեցու կառուցման (Նյու Յորքում) և Կոմիտասի ծննդյան 100-ամյակի տոնակատարության առիթներով։
Աղբյուրներ
Կատեգորիա:Հայ քիմիկոսներ Կատեգորիա:Հայ դրամագետներ Կատեգորիա:1911 ծնունդներ Կատեգորիա:Օգոստոսի 9 ծնունդներ
Այու սարի լանջին
Այու սարի լանջին, հայ արձակագիր Ակսել Բակունցի պատմվածքներից, որը ներառված է 1927 թվականի լույս տեսած «Մթնաձոր» ժողովածուում ։
Պատմություն
Պատմվածքը առաջին անգամ հրապարակվել է 1927 թվականին լույս տեսած «Մթնաձոր» ժողովածուի մեջ, այնուհետև 1955 թվականի՝ Երկերում։ 1956 թվականին լույս է տեսել Բեյրութի «Ամբողջական գործը» ժողովածուի երկրորդ հատորում, իսկ 1964 թվականին Երկերի առաջին հատորում։ Տպարանային ձեռագիր պատմվածքը բաղկացած է 18 փոքրադիր թերթերից, յուրաքանչյուր էջում բնագիրը գրված է հեղինակի կողմից մանուշակագույն թանաքով։ Առաջին էջում կա 33 տող։ Պատմվածքի վերջում հեղինակի ձեռքով գրված է թվական՝ «6․IX.25», և որպեսզի չտպվի վրան գիծ է քաշված։ Ըստ վկայության՝ թվականը մատնանշում է գրության ժամանակը և ավարտելու օրը։ Պատմվածքն ունի յուրաքանչյուր պատերազմ մերժելու հակում և բնույթով նույնանում է հեղինակի «Աշոտը», «Անտառում» և «Աղոթք» ստեղծագործություններին։ Նշված պատմվածքները հրապարակվել են 1918 թվականին։ Բակունցն այդ ժամանակ գործող բանակում 1918 թվականին անց էր կացրել գարունը, նոր էր զորացրվել և ուներ ընդգծելի հակապատերազմական տրամադրություններ։ Ինչպես ցույց է տալիս պատմվածքի ձեռագիր թվականը, այն գրվել է գրողի հայրենի քաղաքում՝ Գորիսում, 1925 թվականին։ Պատմվածքում պատկերված է 1914-1918 թվականների զանգեզուրյան մի գյուղակ, հավանաբար Երիշենը, իսկ քաղաքը, որտեղ գլխավոր հերոսը՝ Պետին, «մի անգամ էր եղել», Գորիսն է։ Պետին ունեցել է իր նախատիպը, իսկ պատմվածքը՝ նախապատմություն։ Պատմվածքում նկարագրված են նաև 1904-05 թվականներին Զանգեզուրում բռնկված՝ խոշոր եղջերավոր անասունների համաճարակի հետ առնչվող իրադարձությունները։ Այդ ժամանակահատվածում հարյուրավոր անասուններ մահացան կամ այրվեցին իշխանությունների կողմից ։
Սյուժե
Պետին գյուղի նախրապանն էր։ Երբ դեռ հորթարած էր, զրկվել էր մորից և մնացել միայնակ։ Ոչ ոք չուներ և իր միակ ուրախությունն ու զբաղմունքը նախրին հետևելն էր։ Նա յուրահատուկ ուշադրություն և հոգատարություն էր ցուցաբերում նախրի նկատմամբ։ Գոմից գոմ էր գնում՝ կովատիրոջը դիտողություն անելու, որ կովին շատ կեր տա կամ գոմը տաք պահի։ Ահա այսպես միշտ հանդիմանում էր Զառի բիբուն․
Ողջ գյուղը, հատկապես Զառի աքիրը, անդադար հարցնում էին Պետուն` երբ է ամուսնանալու, հայրական օջախը վերակառուցելու։ Շատ հաճախ Պետին ևս մտովի շրջում էր գյուղի ծանոթ տներում, վերհիշում աղջիկներին։ Անցնում են տարիներ, տարիների հետ նաև ջահելությունը, և աշնան խոտի պես չորանում է տուն դնելու, կին առնելու միտքը։ Մի ամառ տավարների մեջ սև ցավ երևաց, և այդ պատճառով գյուղ բժիշկ էին կանչել։ Գյուղի բոլոր կովերին կանգնեցրել էին շարքով, և բժիշկը սկսել էր զննել ծայրից ծայր։ Ամեն մի կովատեր սրտում մեծ ահ ուներ, որ իր կենդանին կարող է հիվանդ դուրս գալ։ Սակայն կովատերերից ավելի մտատանջ էր Պետին, ով հեռվում կանգնած նայում էր բժշկին, կովերին և գյուղացիներին։ Նրա սիրտը սկսում էր թրթռալ, երբ բժիշկը մի փոքր ավելի երկար էր զննում մի կովի։ Երեկոյան ավարտվեց զննումը։ Հիվանդ էին 12 կով, որոնց պետք է այրեին, քանի որ այլ փրկության միջոց չկար։ Ժամանակ անցավ, և գյուղը մոռացավ իր կորուստը։ Սպասվում էր մի նոր, ավելի ահարկու փորձանք․ պատերազմ էր։ Գյուղից զինվորներ պետք է տանեին։ Բոլորի ձեռքում մի-մի հրացան կար, հրացան էին տվել նույնիսկ Պետուն, որը խորթ էր նրան։ Նա հրացանը բռնում էր այնպես, ինչպես մահակը՝ անիմաստ համարելով այդ ամենը․ բոլորը ճանաչում էին նրան, ոչ մի ճանաչ հովիվ չէր կրակի նրա վրա։ Երբ հրացանի ծանրությունը նեղում էր նրան, նա այն դնում էր մի քարի տակ և գյուղ վերադառնալիս նորից վերցնում։ Մի առավոտ էլ Պետուն հայտնեցին, որ պետք է սարում դիրքեր փորի։ Փորում էին բոլորը, և Այու սարի ծաղկոտ լանջին երևում էին խրամատի գոտիներ։ Հանկարծակի դիմացի բլուրից լսվում են հատուկենտ կրակոցներ։ Պետին ձգվում է հասակով մեկ, որպեսզի լարի լսողությունը և մի ակնթարթում ընկնում է խրամատի մեջ այնպես, ինչպես ընկնում է կիսաչոր խոտը, երբ գերանդին սլլալով կտրում է ներքևից։ Գյուղը հոգս շատ ուներ, չլացեց Պետու համար։ Միայն տավարն էր զգում Պետու բացակայությունը, բառաչում էր գոմում՝ սարի կանաչին կարոտ։ Այու սարի լանջին մի կտոր տեղ կա, որտեղ կանաչն ավելի փարթամ է աճում։ Փարթամ կանաչի տակ փտում են Պետու ոսկորները ։
Գաղափարական հարցադրումներ
Ինչպես «Այու սարի լանջին» պատմվածքը, այնպես էլ«Մթնաձոր» ժողովածուի մնացյալ պատմվածքները՝ « Ալպիական մանուշակը », « Լառ-Մարգարը », « Միրհավը », « Խոնարհ աղջիկը », « Մթնաձորի չարքը » և այլն, ներկայացնում էին հայրենի եզերքի իրական պատկերը՝ ողբերգական ցավերով ու հոգու տագնապներով, մարդկային հոգսերով ու երազներով։ Բակունցը պատկերում էր իրեն հարազատ միջավայրը, որի նկատմամբ անսպառ սերը դեռ մանկուց էր ձևավորվել։ Ժողովածուում նախասովետական գյուղի պատկերումը տեսանելի է « Մթնաձոր », «Այու սարի լանջին»,«Հանավանք», «Օրանջիա», «Տիգրանուհին», «Խաղլացավ» և այլ գործերում։ Պատմվածքներում ներկայացվում է հայ գյուղացին՝ իրեն բաժին հասած ծանր ճակատագրով։ Ահա «Այու սարի լանջին» պատմվածքի հերոսը՝ Պետին, ով ապրում էր սրա-նրա փշրանքներով և ավել մնացած կերակուրներով։ Սակայն այս «աննշան» մարդը ունի մեծ սիրտ, ով անսահման հզոր սեր է տածում բնաշխարհի՝ սարերի, լեռների, իր «իշխանության» տակ եղած գյուղի նախիրում գտնվող ամեն մի անասունի հանդեպ։ Պետին չուներ ոչ ոք, ազատ բնությունն ու բաց երկինքն էին նրա համար դառնում օթևան։ Այս ամենով հանդերձ՝ նա գյուղի ամենաերջանիկն էր, քանի որ ունի աշխարհի չափ լայն սիրտ, և որ վստահաբար կարող էր ասել․
Իր կյանքը իմաստավորվում էր միայն «հասարակաց նախիրի» մեջ, որտեղ նա ոչինչ չուներ, բայց գտել էր իր ամբողջ էությունը պարուրող մարդասիրական զգացմունքը։ Հեղինակը սիրահարված է Պետու կերպարին, նրա հոգու պարզությանը։ Եվ այս բնության մեծ սիրահարը զոհ է գնում հասարակության կոպիտ ուժերի սանձազերծված պատերազմին։ Պետու կերպարով հեղինակը հաստատում է բարձրագույն ներդաշնակությունը, մարդու ներքին գեղեցկությունը և վեհությունը ։
Ծանոթագրություններ
Կատեգորիա:Ակսել Բակունցի ստեղծագործություններ Կատեգորիա:Վիքիպեդիա:ԵՊՀ ԻՄ հոդվածներ 2023
Դեյվենտեր
Դեյվենտեր (Deventer ), համայնք Նիդերլանդների Օվերեյսել մարզում։ Տարածքը 131,31 կմ² է, բնակչությունը՝ 98.887 (2011 թ.)։ Մեկ շնչի տարեկան միջին եկամուտը 12.500 եվրո է։
Օգոստոսին այստեղ անցկացվող գրքի տոնավաճառը խոշորագույններից մեկն է Եվրոպայում և ամեն տարի գրավում է շուրջ 125 հազար այցելուների ։ 2018 թվականին մոտավորապես այդքան հանդիսականների էր գրավել նաև Դիկենսյան փառատոնը ։
Խայտաքիս
Խայտաքիս, կզաքիսների ընտանիքի գիշատիչ կաթնասուն կենդանի։ Հայաստանում տարածված է Լոռու և Կոտայքի մարզերի լեռնատափաստաններում և կիսաանապատներում։ Բնակվում է տարբեր կենդանիների (հիմնականում՝ ավազամկների) լքված հին բներում։ Գրանցված է Հայաստանի Հանրապետության Կարմիր գրքում։
Արտաքին կառուցվածք
Մարմնի երկարությունը 27-35 սմ է, պոչինը՝ 12-20 սմ։ Մազածածկը կարճ է, հարթ, խայտաբղետ։ Դեղին ֆոնի վրա ցրված են շիկակարմիր կամ գորշադարչնագույն մանր, տձև բծեր, որոնք թիակների վրա ավելի խոշոր են։ Դնչի վերին ծայրը, ականջների միջև և պոչի ծայրը մուգ են, պոչի միջին մասը՝ բաց դարչնագույն։ Աչքերի վերին մասը, բերանի շուրջը և ականջների ծայրերն ընդգծված են սպիտակ շերտով։
Սննդառություն
Սնվում է կրծողներով (հիմնականում՝ ավազամկներով), որոնց որսում է բների մեջ։
Բազմացում և զարգացում
Բազմացումը սկսվում է վաղ գարնանը։ Ձագերը ծնվում են մայիսի սկզբին։ Ունենում է 3-8 ձագ։ Ակտիվ է երեկոյան և լուսաբացին, ցերեկը թաքնվում է բնում։ Վտանգի դեպքում պաշտպանվում է։
Հատուկ պահպանություն
Օգտակար է. ոչնչացնում է վնասատու կրծողներին։ Հայաստանում որսն արգելված է։
Թվաքանակը և դրա փոփոխման միտումները հայտնի չեն։
Վտանգման հիմնական գործոններից է բիոտոպերի ոչնչացումը։ Թվաքանակի աճին խոչընդոտող հիմնական սահմանափակող գործոնը կիսաանապատային և լեռնատափաստանային հողերի մշակումն է, դրանց ապրելավայրերում անասունների գարնանային արածեցումը, ինչպես նաև մեծ քանակությամբ պեստիցիդների և քիմիական պարարտանյութերի օգտագործումը։
Պահպանվում է «Խոսրովի անտառ» և «Էրեբունի» արգելոցներում, «Սևան» և «Արփի լիճ» ազգային պարկերում և մի շարք արգելավայրերում ։
Ծանոթագրություններ
Կատեգորիա:ՀՀ Կարմիր գրքում գրանցված կենդանիներ Կատեգորիա:Խոցելի տեսակներ Կատեգորիա:Կզաքիսներ Կատեգորիա:Գիշատիչներ Կատեգորիա:Միջին Արևելքի կաթնասուններ Կատեգորիա:Արևմտյան Ասիայի կաթնասուններ
Բրատենիցա (գյուղ, Վելիկա-Պիսարևկայի շրջան)
Բրատենիցա (Братениця), գյուղ Ուկրաինայի Սումիի մարզի Վելիկա-Պիսարևկայի շրջանում։
2001 թվականի տվյալներով Բրատենիցա գյուղում բնակվում էր 347 մարդ։
Արտաքին հղումներ
Կատեգորիա:Ուկրաինայի Սումիի մարզի Վելիկա-Պիսարևկայի շրջանի բնակավայրեր Կատեգորիա:Ուկրաինայի գյուղեր
Ավդան-Չամդիր
Ավդան-Չամդիր, գյուղ Օսմանյան կայսրությունում, Տրապիզոնի վիլայեթի Ջանիկի գավառում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Օսմանյան կայսրության հայաբնակ գյուղեր
Լիդերության տիպեր
Լիդեր, մարդկանց մոտիվացնելու, ուղղություն ցույց տալու և ծրագրեր իրականացնելու ոճ և եղանակ։
Լիդերության պարադոքս
«Լիդերության պարադոքսի» էությունը շատ պարզ է արտաքնապես, այն է՝ հավերժ լիդերներ գոյություն չունեն։ Դառնալով որևէ խմբի լիդեր, ձեռքբերելով լիդերությանը բնորոշ հմտություններ և հեղինակություն, ցանկացած լիդեր դրանով իսկ սկսում է իր լիդերության ավարտին պատրաստվել։ Օրինակ՝ հասնելով բարձունքի՝ Կեսարը սպանվեց իր կողմից մեծացրած և նրան աստվածացնող Բրուտի կողմից։ Տվյալ պարադոքսը ներկայացվում է 2 տարբերակով՝
Տես նաև
Կատեգորիա:Քաղաքագիտություն
Պաշուտինցի
Պաշուտինցի (Пашутинці), գյուղ Ուկրաինայի Խմելնիցկիի մարզի Կրասիլովի շրջանում։
2001 թվականի տվյալներով Պաշուտինցի գյուղում բնակվում էր 289 մարդ։ Բնակավայրը զբաղեցնում է 0,994 կմ² տարածք։ Բնակչության խտությունը կազմում էր 290,74 մարդ/կմ²։
Արտաքին հղումներ
Կատեգորիա:Ուկրաինայի Խմելնիցկիի մարզի Կրասիլովի շրջանի բնակավայրեր Կատեգորիա:Ուկրաինայի գյուղեր
(4584) Ական
(4584) Ական (Akan), աստերոիդ աստերոիդների հիմնական գոտում։ Հայտնաբերվել է 1990 թվականի մարտի 16-ին Մասանորի Մացույամայի և Կաձուրո Վատանաբեի կողմից Կուշիրոյում ։
Միջին հեռավորությունը Արեգակից կազմում է 2,791469 ա. մ., առավելագույնը մոտենում է 2,2311 ա. մ. հեռավորության վրա և հեռանում 3,3519 ա. մ. ։ Արեգակի շուրջ մեկ ամբողջական պտույտ է կատարում 1703,52 երկրային օրվա ընթացքում, իր ուղեծրով շարժվելով միջինում 0,211327 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,7° անկյուն։
Արտաքին հղումներ
Կատեգորիա:1990 թվականին հայտնաբերված աստղագիտական մարմիններ Կատեգորիա:Մասանորի Մացույամայի կողմից հայտնաբերված աստերոիդներ Կատեգորիա:Կաձուրո Վատանաբեի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Պսակ
Աղբյուրներ
Կատեգորիա:Քրիստոնեություն Կատեգորիա:Հայ Առաքելական Եկեղեցու խորհուրդներ Կատեգորիա:Քրիստոնեական ծիսակատարություններ
Առնո Բաբաջանյանի անվան պետական երաժշտամանկավարժական քոլեջ
Առնո Բաբաջանյանի անվան երաժշտամանկավարժական քոլեջ, երաժշտական ուսումնական հաստատություն Երևանում, հիմնադրվել է 1967 թվականի հոկտեմբերի 1-ին։
Պատմություն
Հայաստանի կրթության և գիտության նախարարի 2003 թվականի օգոստոսի 1-ի N 559-Ա/Ք հրամանով Առնո Բաբաջանյանի անվան երաժշտամանկավարժական ուսումնարանն անվանափոխվել է Առնո Բաբաջանյանի անվան պետական երաժշտամանկավարժական քոլեջի ։ Ուսումնարանը կրում է հայ կոմպոզիտոր Առնո Բաբաջանյանի անունը։ Քոլեջը երաժշտական միջնակարգ մասնագիտական կրթություն է տվել շուրջ 4500 պատանիների։ Շրջանավարտներից լավագույններն արդի հայ երաժշտարվեստի անվանի գործիչներ են՝ ՀՀ ժողովրդական ու վաստակավոր արտիստներ, միջազգային ու հանրապետական մրցույթների դափնեկիրներ, տարբեր պարգևների և շքանշանների արժանակիրներ՝ երգիչներ Գեղամ Գրիգորյան, Էմմա Պապիկյան, Էմմա Գրիգորյան, ջութակահարներ Աննա Հարությունյան, Լուսինե Աղաբաբյան, դիրիժոր Ռուբեն Ասատրյան, դուդուկահարներ Մկրտիչ Կարապետյան, Կամո Սեյրանյան, ազգային երգի սիրված վարպետներ՝ Պապին Պողոսյան, Սուսաննա Սաֆարյան, Մանիկ Գրիգորյան, Դավիթ Ամալյան, Ինգա և Անուշ Արշակյաններ, դաշնակահարներ Անուշ Ամիրյան, Աշոտ Խաչատրյան, Արմեն Աղաջանյան հանրային ռադիոյի «Արևիկ» անսամբլի գեղարվեստական ղեկավար Արմեն Դիվանյան, հեռուստալրագրող, « Ջեզլ» վոկալ համույթի գեղարվեստական ղեկավար Նաիրա Գյուրջինյան, մի շարք մանակական երգերի հեղինակ Արմեն Դիվանյանի անվան «Արևներ» մրցույթի 2015 թվականի հաղթող Եվա Զարգարյանը և ուրիշներ։
Բաժիններ
Քոլեջում գործում են հետևյալ բաժինները՝
Փառատոններ և մրցույթներ
Քոլեջը պարբերաբար անց է կացնում տարբեր փառատոներ, ստուգատեսներ, համերգային զանազան երեկոներ, ինչպես նաև գործում են երաժշտական տարբեր խմբեր՝ ժողովրդական գործիքների նվագախումբ, ուսանողական երգչախումբ և կամերային համույթներ։
1996 թվականից ուսումնական հաստատության նախաձեռնությամբ երկու տարին մեկ անգամ անցկացվել է Առնո Բաբաջանյանի անվան երիտասարդ դաշնակահարների թվով 6 հանրապետական մրցույթներ, որոնք կոչված էին հայտնաբերելու հանրապետության միջնակարգ օղակի առավել շնորհալի և օժտված դաշնակահարների։ 2011 թվականին ՀՀ Կրթության և գիտության նախարարության աջակցությամբ քոլեջի կողմից անցկացվեց Առնո Բաբաջանյանի անվան պատանի և երիտասարդ դաշնակահարների միջազգային մրցույթ-փառատոն՝ նվիրված կոմպոզիտորի ծննդյան 90 ամյակին։ 2013 թվականի հունիսի 12-19 ՀՀ կրթության և գիտության նախարարության աջակցությամբ քոլեջի կողմից անցկացվեց Առնո Բաբաջանյանի անվան պատանի և երիտասարդ դաշնակահարների միջազգային 2-րդ մրցույթ-փառատոնը, որին մասնակցում էին 90-ից ավել դաշնակահարներ ՀՀ բոլոր մարզերից, ԼՂՀ-ից, Սիրիայից, Վրաստանից, Ղազախստանից, Ռուսաստանի Դաշնությունից, Ավստրալիայից ։
Արտաքին հղումներ
Կատեգորիա:Կրթությունը Հայաստանում Կատեգորիա:Երաժշտական դպրոցներ
Զուբարևկա (գյուղ, Ելնինսկի շրջան)
Զուբարևկա (Зубаревка), գյուղ Ռուսաստանի, Սմոլենսկի մարզի Ելնինսկի շրջանի կազմում։
Բնակչությունը 2007 թվականին գրանցված տվյալներով կազմում էր 5 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Ելնինսկի շրջանի բնակավայրեր
Դեվիանտ վարք
Դեվիանտ վարք (devianto ― շեղում), սոցիալական նորմերին և կանոններին հակասող վարքային մոդելների ամբողջություն է։ Արարք, գործողություն, որը չի համապատասխանում տվյալ հասարակությունում փաստացի ձևավորված նորմերին, ինչպես նաև սոցիալական երևույթ, որը դրսևորվում է մարդկային գործունեության մասսայական ձևերում, որոնք հակասում են սոցիումի ընդունված կանոններին։ Երկրորդ դեպքում խոսքը սոցիալական դեվիացիայի մասին է, երբ դեվիանտ վարք դրսևորում են հասարակության լայն շերտերը։
Պատճառներ
Սոցիալականացման տեսության կոնտեքստում դեվիանտ վարքի հակված են այն մարդիկ, ում սցիալականացումը ընթացել է դեվիանտ վարքի առանձին տարրեի՝ դաժանության, անբարոյականության, խրախուսման կամ անտեսման պայմաններում։
Կոնֆլիկտի տեսության շրջանակներում վարքի մշակութային նմուշները շեղվող են հանդիսանում այն դեպքում, երբ դրանք հիմնված են այլ մշակույթի նորմերի վրա։
Ստիգմատիզացիայի տեսության շրջանակներում համարվում է, որ դեվիանտ վարքի առաջացումը արդեն իսկ հնարավոր է դառնում անհատին սոցիալապես շեղված որակավորելուց և նրա հանդեպ հետապնդող կամ ուղղիչ միջոցների կիրառման արդյունքում։
Համաձայն Գիլինսկու մոտեցման դեվիացիայի աղբյուր է համարում հասարակության մեջ սոցիալական անհավասարության առկայությունը, պահանջմունքների բավարարման համար հնարավորությունների մակարդակների միջև նշանակալի տարբերությունը տարբեր սոցիալական խմբերի համար։
Էմիլ Դյուրկhեյմը համարում էր, որ վարքի դեվիացիայի հնարավորությունը նշանակալիորեն աճում է սոցիումում նորմատիվ վերահսկողության թուլացման դեպքում։ Նա առաջ է քաշել «անոմիա» հասկացությունը, որը բնութագրում է հասարակության այնպիսի վիճակ, երբ հին նորմերը և արժեքները արդեն չեն համապատասխանում իրական հարաբերություններին, իսկ նորերը՝ դեռ չեն հաստատվել և հետևաբար՝ որևէ սոցիալական նորմեր գոյություն չունեն։ Այդ դեպքում մարդու մոտ բացակայում են պատկանելության հստակ զգացումը, ապահովությունը և նորմատիվ վարքի ուղղության ընտրության հաստատունությունը։
Ռոբերտ Մերտոնը, հիմնվելով այդ եզրի վրա, զարգացրել է անոմիայի տեսությունը, համաձայն որի դեվիանտ վարքը առաջանում է առաջին հերթին այն ժամանակ, երբ հասարակայնորեն ընդունվող և պարտադրվող նորմերը չեն կարող յուրացվել այդ հասարակության մի մասի կողմից։ Այդ ժամանակ առաջանում է հասարակության մշակութային նպատակների և դրանց հասնելու համար սոցիալապես խրախուսվող միջոցների միջև անհամաձայնեցում և կապի կորուստ։
Սոցիալական վերահսկողություն
Անցանկալի, շեղված վարքի ձևերի վրա՝ դրանց վերացման կամ նվազագույնին հասցնելու նպատակով հասարակության ազդեցության միջոցների և մեթոդների ամբողջությունը։
Սոցիալական վերահսկողության հիմնական մեխանիզմներն են.
Գրականություն
Կատեգորիա:Հասարակագիտություն Կատեգորիա:Քրեաբանություն Կատեգորիա:Սոցիալական փիլիսոփայության հասկացություններ Կատեգորիա:Սոցիալական վարք
Դիմեն
Կատեգորիա:Հյուսիսային Հոլանդիայի համայնքներ
Պերվոմայսկի (գյուղ, Ստերլիբաշևսկի շրջան)
Պերվոմայսկի (Первомайский, Первомайский), գյուղ Ռուսաստանի Բաշկորտոստան հանրապետության Ստերլիբաշևսկի շրջանի կազմում։
Բնակչությունը 2009 թվականին գրանցված տվյալներով կազմում էր 783 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Ստերլիբաշևսկի շրջանի բնակավայրեր
Հայաստանի ժուռնալիստների միություն
Հայաստանի ժուռնալիստների միություն (ՀԺՄ), ստեղծագործական հասարակական կազմակերպություն, որը միավորում է մամուլի, հեռուստատեսության, ռադիոյի, լրատվական գործակալությունների, հրատարակչությունների պրոֆեսիոնալ աշխատողներին։ Ստեղծվել է 1959 թվականի մարտի 27-ին։ 1978 թ. հունիսի 1-ին Երևանում բացվել է ժուռնալիստի տունը ։
Նպատակ
ՀԺՄ-ն լրագրողների միջազգային ֆեդերացիայի, լրագրողական միությունների միջազգային կոնֆեդերացիայի անդամ է։ ՀԺՄ-ի հիմնական նպատակն է նպաստել բազմակարծության զարգացմանը, մեդիա օրենսդրության բարեփոխմանը, ԶԼՄ-ների և խոսքի ազատության սահմանադրական իրավունքի ամրապնդմանը Հայաստանում ։ Նպաստում է նաև լրատվամիջոցների աշխատողների մասնագիտական վարպետության բարձրացմանը։
Ղեկավար մարմին, անդամներ
Բարձրագույն ղեկավար մարմինը Հայաստանի ժուռնալիստների միության համագումարն է (1-ինը կայացել է 1959 թվականին)։ Ընթացիկ գործերը վարում է վարչությունը։ 1999 թվականին ուներ 1530 անդամ։ Այսօր անդամների թիվը 1520 է ։
Միջոցառումներ
ՀԺՄ ժուռնալիստի տունը (Երևան) պարբերաբար կազմակերպում է կլոր սեղաններ, մամուլի ասուլիսներ, հանդիպումներ և այլն։ Լավագույն հրապարակախոսական հոդվածների համար ՀԺՄ-ն 1969 թ.-ից շնորհում է «Ոսկե գրիչ» մրցանակը (3 տարին մեկ)։
Ծանոթագրություններ
Կատեգորիա:Ստեղծագործական միություններ Կատեգորիա:Հայաստանի կազմակերպություններ
Համբեր (գետ, թափվում է Օնտարիո)
Համբեր (Humber River), գետ Կանադայի Օնտարիո նահանգում ։
Աշխարհագրություն և Ջրագրություն
Գետի ավազանը գտնվում է Հարավային Օնտարիոյում՝ Ջորջիան-Բեյ ծոցի և Օնտարիո լճի միջև։ ներառում է Դաֆֆերին և Սիմկո կոմսությունների մի մասը, ինչպես նաև ռեգիոնալ մունիցիպալիտետների՝ Փիլի և Յորքի մի մասը։ Գետի գլխավոր վտակը սկիզբ է առնում Նիագարայի հնագույն ժայռերի թեքությունից, իսկ մյուս վտակը՝ Իստ-Համբերը սկիզբ է առնում Սենտ-Ջորջ լճից, որը գտնվում է Ավրորա (Օնտարիո) քաղաքին մոտ՝ Օակ-Ռիջեյս-Մորեյն բլուրների մեջ, որոնք կազմված են մորենի մեծ մնացորդներից։ Երկու վտակները միանում են Տորոնտոյից հյուսիս և հետո գետը հոսում է մեկ ընդհանուր ուղղությամբ դեպի հարավ-արևելք Մեծ Տորոնտոյով՝ Կանադայի ամենաշատ ուրբանիզացված մեգապոլիսով և թափվում է Օնտարիոյի Համբեր ծովածոց։ Գետի երկարությունը՝ 126]] կիլոմետր, ավազանի մակերեսը՝ 908 կմ քառ․։
Պատմություն
Գետի ջրավազանը մարդկանց կողմից բնակեցվել է մոտ 9-12 հազար տարի առաջ։ 1615 թվականին այստեղ եկավ առաջին եվրոպացին՝ ֆրանսիացի հայտնի ճանապարհորդԷթյեն Բրյուլը, Օնտարիոյի առաջին լեյտենանտ-նահանգապետ Ջոն Գրեյվս Սիմկոն գետը կոչել է Անգլիայի Համբեր գետի պատվին։
Բնապահպանություն
Չնայած այն բանին, որ գետի ավազանը շատ է ուրբանիզացված (տարածքի 55%-ում ընկած են գյուղեր, 45%-ում քաղաքներ), նա տարբերվում է բուսական աշխարհի և բնական պայմանների մեծ բազմազանությամբ։ Գետը հոսում է Կարոլյան անտառով, մարգագետիններով, դաշտերով և ճահիճներով։ Գետի ավազանի մոտ գտնվում են մի քանի այգիներ,այդ թվում նաև Հայ-Պարկը, այգի Կազեմիր-Գրովսկին և այգի Համբեր-Բեյը։ 1999 թվականին գետը մտել է Կանադայի հսկվող գետերի ցուցակի մեջ ։
Պեչեսկոե
Պեչեսկոե (Печеське), գյուղ Ուկրաինայի Խմելնիցկիի մարզի Կրասիլովի շրջանում։
2001 թվականի տվյալներով Պեչեսկոե գյուղում բնակվում էր 600 մարդ։ Բնակավայրը զբաղեցնում է 1568 կմ² տարածք։ Բնակչության խտությունը կազմում էր 382,65 մարդ/կմ²։
Արտաքին հղումներ
Կատեգորիա:Ուկրաինայի Խմելնիցկիի մարզի Կրասիլովի շրջանի բնակավայրեր Կատեգորիա:Ուկրաինայի գյուղեր
Արամելի
Արամելի, գյուղ Օսմանյան կայսրությունում, Տրապիզոնի վիլայեթի Ջանիկի գավառում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Օսմանյան կայսրության հայաբնակ գյուղեր
Դմիտրովկա (գյուղ, Վելիկա-Պիսարևկայի շրջան)
Դմիտրովկա (Дмитрівка), գյուղ Ուկրաինայի Սումիի մարզի Վելիկա-Պիսարևկայի շրջանում։
2001 թվականի տվյալներով Դմիտրովկա գյուղում բնակվում էր 358 մարդ։
Արտաքին հղումներ
Կատեգորիա:Ուկրաինայի Սումիի մարզի Վելիկա-Պիսարևկայի շրջանի բնակավայրեր Կատեգորիա:Ուկրաինայի գյուղեր
Դինկելանդ
Դինկելանդ (Dinkelland ), համայնք Նիդերլանդների Օվերեյսել մարզում։ Տարածքը 175,78 կմ² է, բնակչությունը՝ 26.067 (2011 թ.)։ Մեկ շնչի տարեկան միջին եկամուտը 12.400 եվրո է։
Կատեգորիա:Օվերեյսելի համայնքներ
Աննա Մարի Կառլ-Նիլսեն
Աննա Մարի Կառլ-Նիլսեն (Anne Marie Carl-Nielsen, ծնյալ՝ Աննա Մարի Բրոդերսեն, ), դանիացի քանդակագործ, որի նախընտրելի թեմաներ են եղել ընտանի կենդանիներն ու մարդիկ՝ իրենց շարժումների և տրամադրությունների ինտենսիվ, նատուրալիստական պատկերմամբ։ Աշխատել է նաև սկանդինավյան դիցաբանության թեմաներով և եղել «որպես քանդակագործ լրջորեն ընդունված առաջին կանանցից մեկը»։ Ամուսնացել է դանիացի կոմպոզիտոր Կառլ Նիլսենի հետ։
Մեյդսթոուն
Մեյդսթոուն (Maidstone), քաղաք Մեծ Բրիտանիայի Անգլիա երկրամասում, Մեդուեյ գետի ափին, Լոնդոն-Դուվր ճանապարհի մոտավորապես մեջտեղում։ Քենթ կոմսության և Մեյդսթոունի շրջանի վարչական, արդյունաբերական, առևտրային կենտրոնն է։ Զբաղեցնում է 25,45 քառակուսի կիլոմետր տարածք։ Բնակչության թվաքանակը 2001 թվականի տվյալներով եղել է 69.684, 2011 թվականի տվյալներով՝ 107 627 :
Մեյդսթոունը Meddestane անվանաձևով հիշատակված է Domesday Book ձեռագիր մատյանում, որը գրվել է 1086 թվականին ։
Աննա Մարի Կառլ-Նիլսեն
Վաղ կյանք
Իր առաջին աշխատանքը՝ մի փոքիկ ոչխար, Աննա Մարին պատրաստել է ագարակի այգու կավից 1875 թվականին։ 1881–1882 թվականներին կրթություն է ատացել դպրոցներում փորագրության, գծանկարչության և կիրառական արվեստի գծով։ Նա նաև սովորել է քանդակագործ Օգյուստ Սաաբյեի ու նկարիչներ Յորգեն Ռոեդի ու Հենրիկ Օլրիքի մոտ։ Առաջին անգամ ցուցադրվել է 1884 թվականին Շառլոթենբորգի գարնանային ցուցահանդեսում։ 1887 թվականին Նյուհաուսենի մրցույթում առաջին մրցանակի է արժանացել «Թորը Միդգարդ օձի հետ» շատրվանախմբի համար, որը նա ավարտել էր Սաաբյեի արվեստանոցում։
Մեյդսթոուն
Քաղաքում զարգացած են հատկապես գարեջրի, գյուղատնտեսական գործիքների, թղթի արտադրությունը և պոլիգրաֆիան ։
Աննա Մարի Կառլ-Նիլսեն
Վաղ կյանք
1889 թվականին նրան շնորհվել է կանանց արվեստի դպրոցի կրթաթոշակ և նա ճանապարհորդել է դեպի Նիդեռլանդներ, Բելգիա ու Փարիզ, որտեղ այցելել է Համաշխարհային ցուցահանդեսը և ներկայացրել հորթի երկու արձանիկ ու արժանացել բրոնզե մեդալի։ Արձանիկներից մեկը վաճառվել է 700 նորվեգական կրոնով, այժմյան £35 և նրա հայրն ասել է․ «Սա ավելին է, քան ես ստանում եմ իմ հորթերի համար»։ 1890 թվականին Նա գեղարվեստի ակադեմիայից ստացել է ճանապարհորդության դրամաշնորհ կրկին Փարիզ (և գուցե Իտալիա) այցելելու համար։
1891 թվականի մարտի 2-ին Փարիզում հանդիպել է դանիացի կոմպոզիտոր Կառլ Նիլսենի հետ։ Նրանք այլևս չեն բաժանվել ու մարտի 20-ին ամուսնացել են, իսկ խնջույքը կազմակերպել ապրիլի 10-ին՝ համաձայնելով պաշտոնապես ամուսնանալ, երբ փաստաթղթերը Դանիայից տեղ հասնեն։ Մայիսի 10-ին պսակադրվել են Ֆլորենցիայի սուրբ Մարկոսի անգլիական եկեղեցում, քանի որ որոշել էին Դանիա վերադառնալուց առաջ այցելել Իտալիա ու Աննա մարիան վերցրել է Կառլ-Նիլսեն ազգանունը։ Նրա դուստր Իռմելին Ջոան Կառլ-Նիլսենը ծնվել է դեկտեմբերի 9-ին։ Չնայած նա արդեն հաղթահարել էր ծնողների դիմադրությունն իր արվեստվ զբաղվելու հարցում, ամուսնանալով նա ստացել է այն ազատությունը, որն անհրաժեշտ էր իր գեղարվեստական կարիերան շարունակելու համար, որը ներառում էր նաև տնից երկարատև բացակայություններ։
Մեյդսթոուն
Կլիմա
Մեյդսթոունի կլիմայական տվյալները ներկայացված են ըստ այդ քաղաքից մոտավորապես երեք մղոն դեպի արևմուտք ընկած Իսթ Մոլինգի օդերևութաբանական կայանում իրականացված գրանցումների։
Աննա Մարի Կառլ-Նիլսեն
Ճանաչում
1892 թվականին առաջին անգամ մասնակցել է Կոպենհագենի Ազատ ցուցահանդեսին ու 1893 թվականին մշտական անդամ դարձել։ Նրա բրոնզե երկու հորթերի քանդակներն ընդունվել են 1893 թվականին Չիկագոյում կազմակերպված համաշխարհային ցուցահանդեսում ներկայացվելու համար։ Երկրորդ դուստրը՝ Աննա Մարի Ֆրեդերիկա Կառլ-Նիլսենն ու որդին՝ Հանս Բյորգ Կառլ-Նիլսենը ծնվել են համապատասխանաբար 1893 թվականի մարտի 4-ին ու 1895 թվականի սեպտեմբերի 5-ին։ Կառլ-Նիլսենի հայրը մահացել է 1899 թվականի սեպտեմբերի 14-ին։
Մեյդսթոուն
Կլիմա
Ամենաբարձր ջերմաստիճանը՝ 37,4 C, արձանագրվել է 2003 թվականի օգոստոսին, ամենացածրը՝ -17,8 C, 1947 և 1972 թթ. հունվարին ։ Ամենամեղմ հունվարյան օրը՝ 17.4 C ջերմաստիճանով, գրանցվել է 2003 թվականին ։ Վերջին տարիների ամենացածր ջերմաստիճանը՝ -10,7 C, գրանցվել է 2010 թվականի դեկտեմբերի 20-ին ։ Ըստ Köppen Climate Classification-ի դասակարգման՝ Մեյդսթոունի կլիման օվկիանոսային է (Oceanic climate|Cfb (Marine West Coast Climate) :
Աննա Մարի Կառլ-Նիլսեն
Ճանաչում
1903 թվականին ստացել է Անկերսկե կրթաթոշակը և ամուսնու հետ երկարատև ճանապարհորդության մեկնել դեպի Աթենք և Կոստանդնուպոլիս։ Մեկնումից առաջ աշխատանքի են վերցրել տնային տնտեսուհի Մարեն Հանսենին, որն աշխատում էր «բացառիկ նվիրվածությամբ» ու ընտանիքի հետ մնացել է մինչև 1946 թվականին իր մահը։ Աթենքում Աննա Մարին կրկնօրինակել է որոշ աշխատանքներ Աթենասի հին տաճարի ֆրոնտոնից։
Մեյդսթոուն
Արտաքին հղումներ
Կատեգորիա:Անգլիայի քաղաքներ Կատեգորիա:Անգլիայի աշխարհագրություն Կատեգորիա:Միացյալ Թագավորության բնակավայրեր Կատեգորիա:Մեծ Բրիտանիայի քաղաքներ
Աննա Մարի Կառլ-Նիլսեն
Ճանաչում
1904 թվականին Աննա Մարին ստեղծել է Ռիբեի տաճարի երեք դռները։ Նույն 1904 թվականին մահացել է նրա մայրը։ 1907 թվականին առաջին մրցանակի է արժանացել բժիշկ Նիլս Ֆինզենի հուշարձանի համար հայտարարված մրցույթում, ինչպես նաև Նոյհաուսենի մրցույթում՝ A Woman Weeding աշխատանքով։ Քրիստիանբորգի ամրոցում թագավորի աստիճանների համար վեց էսքիզ է ստեղծել։
1908 թվականին նրան հանձնարարվել է Կոպենհագենում ստեղծել Քրիստիան IX թագավորի արձանը ձիու վրա․ առաջին կինն էր, որին նման հեղինակավոր հանձնարարություն է տրվել։ 1912–1914 թվականներին եղել է դեղարվեստի ակադեմիայի լիագումար խմբի անդամ։ 1913 թվականին քանդակել է թագուհի Դագմարի հուշարձանը։
1916 թվականին օգնել է նկարչուհի Աննա Անկերին հիմնադրել Կին նկարիչների ընկերությունը։ Կարիերայի պատճառով Աննա Մարիի՝ ընտանիքից բացակայելը լարվածություն էր առաջացրել ամուսինների փոխհարաբերություններում 1896 թվականից։ 1916 թվականին նրանք սկսել են քննարկել ամուսնալուծության հարցը, որի թույլտվությունն ստացել են 1919 թվականին, սակայն 1922 թվականին վերամիավորվել։
Քրիստիանսբորգի պալատի դիմաց 1927 թվականի նոյեմբերի 15-ին հանդիսավոր բացվել է թագավոր Քրիստիան IX-ի հեծյալ արձանը։ Նոյեմբերի 17-ին Աննա Մարին արժանացել է Ingenio et Arti ոսկե մեդալի։ 1928 թվականին ստեղծել է իր ամուսնու դիմանկարային կիսանդրին, որի համար 1932 թվականին նրան շնորհվել է Thorvaldsen մեդալ։ 1932 թվականին մասնակցել է ամառային օլիմպիական խաղերի Գեղարվեստական մրցույթներին, ինչպես նաև 1936 թվականի Ամառային օլիմպիական խաղերին սկանդինավյան լեգենդար հերոսի քանդակով։
1933 թվականին Սկագեն քաղաքում կանգնեցվել է ձիավոր հուշարձանի պատվանդանի մի մասը դանիացի ձկնորսի և փրկարարի տեսքով։ 1935 թվականին Աննա Մարին դարձել է Անկերկերկի դրամաշնորհի հանձնաժողովի անդամ։ 1942 թվականին քանդակել է The Headman  և Մարգարիտա թագուհու արձանները։ Նրա 80-ամյակը տոնելու համար կազմակերպվել են բազմաթիվ միջոցառումներ ու նա ընդունվել է որպես Դանիայի քանդակագործների ընկերության պատվավոր անդամ։
Աննա Մարիի ամուսինը մահացել է 1931 թվականի հոկտեմբերի 3-ին։ Նրա հիշատակին կինն ստեղծել է երկու հուշարձան՝ The Herd Boy playing a Wooden Flute ( 1933) քանդակն ամուսնու ծննդավայրում և The Young Man playing Pan-pipes on a Wingless Pegasus ( 1939) արձանը Կոպենհագենում։ Նա ասել է․ «Այն, ինչ ես ուզում էի ցույց տալ իմ քանդակի մեջ, դա շարժումն է, կյանքի զգացողությունը, այն, որ ոչինչ կանգ չի առնում»։ Աննա Մարին վախճանվել է 1945 թվականի փետրվարի 22-ին, հուղարկավորությունը կատարվել է Կոպենհագենի Տիրամոր եկեղեցուց․ թաղված է ամուսնու կողքին արևմտյան գերեզմանատանը։
Արտաքին հղումներ
Կատեգորիա:Դանիացի նկարչուհիներ Կատեգորիա:Դանիացի կին քանդակագործներ Կատեգորիա:Կին քանդակագործներ Կատեգորիա:Դանիացի կին արվեստագետներ
Լեոնարդ Բերնսթայն
Լեոնարդ Բերնսթայն (Leonard Bernstein. ; ), ամերիկացի կոմպոզիտոր, դաշնակահար, երաժշտության ուսուցանող, դիրիժոր։ Նրա ստեղծագործություններից են «Կանդիդ» (Candide, 1956) օպերետը, «Վեսթսայդյան պատմություն» (West Side Story, 1957) մյուզիքլը, «Պատարագը» (1971) և այլն։ Առաջին ամերիկացի դիրիժորն է, որը միջազգային ճանաչում է ստացել։ Ըստ «Նյու Յորք թայմս» պարբերականի արվեստաբան, քննադատ Դոնալ Հենահանի՝ Բերնսթայնը «ամերիկյան պատմության մեջ ամենատաղանդավոր և հաջողակ երաժիշտներից մեկն է»  ։
Որպես կոմպոզիտոր՝ նա բազմաժանր ստեղծագործող էր. գրել է սիմֆոնիկ ու նվագախմբային երաժշտություն, բալետ, երաժշտություն կինոյի ու թատրոնի համար, երգչախմբային գործեր, օպերա,կամերային երաժշտություն, ստեղծագործություններ դաշնամուրի համար... Բերնսթայնի առավել հանրահայտ երկը շարունակում է մնալ Վեսթսայդյան պատմություն մյուզիքլը, որը մեր ժամանակներում ևս կանոնավոր կերպով բեմականացվում է աշխարհի տարբեր վայրերում և վերածվել է նաև օսկարակիր կինոնկարի (1961 թ.):
Բերնսթայնը ծնունդով ամերիկացի առաջին դիրիժորն էր, ում վստահվել է ամերիկյան նվագախումբ ղեկավարել ։ Նա Նյու Յորքի ֆիլհարմոնիկի երաժշտական տնօրենն էր, նվագավարել է աշխարհահռչակ բազմաթիվ նվագախմբերի կատարումները, որոնցից շատերը ձայնագրվել են կամ տեսանկարահանվել ։ Բերնսթայնը զգալի դեր է կատարել Գուստավ Մալերի երաժշտության վերազարթոնքն ապահովելու գործում (այդ կոմպոզիտորի ստեղծագործության նկատմամբ առանձնահատուկ կրքոտ հետաքրքրություն է դրսևորել) ։
Նա առաջին մեծահամբավ երաժիշտն էր, որ երաժշտության դասեր է վարել հեռուստատեսությամբ, հանդիսականների լայն զանգվածներին հաղորդակից դարձրել երաժշտարվեստի նրբություններին, կրթել բազմաթիվ շնորհալի պատանիների։ Դրան նպաստել են նաև նրա հեղինակած հանրամատչելի գրքերը, կազմակերպած միջազգային երաժշտական խոշոր փառատոները։
Լինելով իր ողջ էությամբ մեծ մարդասեր՝ Բերնսթայննն ամեն կերպ աջակցել է հանուն մարդու իրավունքների շարժման ծավալմանը, բողոքել վիետնամական պատերազմի դեմ , պայքար մղել միջուկային զինաթափման համար, գումարներ հանգանակել ՄԻԱՎ/ՁԻԱՀ-ի հաղթահարման միջոցների հայտնաբերման նպատակով։ Նա նվագավարել է 1989 թ. սուրբծննդյան տոնի օրը Բեռլինում Բեթհովենի 9-րդ սիմֆոնիայի պատմական կատարումը՝ ի նշանավորումն բեռլինյան պատի անկման, կատարում, որը հեռարձակվել է աշխարհով մեկ ։
Բերնսթայնն արժանացել է բազում պարգևների ու պատվավոր կոչումների. տասնմեկ «Էմմի» մրցանակ, մեկ «Թոնի» , տասնյոթ «Գրեմմի» (այդ թվում մեկը՝ ստեղծագործական ողջ կյանքում ձեռք բերած նվաճումների համար), ինչպես նաև՝ Քենեդու անվան կենտրոնի պատվավոր մրցանակ ։
Պարգևներ
Լեոնարդ Բերնսթայնը ներառվել է նաև Ամերիկյան թատրոնի փառքի սրահ և Հեռուստատեսության փառքի սրահ, 2015 թվականին էլ՝ Legacy Walk :
Արտաքին հղումներ
Կատեգորիա:Ամերիկացի կոմպոզիտորներ Կատեգորիա:Ամերիկացի դաշնակահարներ Կատեգորիա:Հարվարդի համալսարանի շրջանավարտներ Կատեգորիա:«Գրեմմի» մրցանակի դափնեկիրներ Կատեգորիա:Պատվո լեգեոնի շքանշանի կոմանդորներ Կատեգորիա:Թոքաբորբից մահացածներ Կատեգորիա:«Իտալիայի Հանրապետությանը մատուցած ծառայությունների համար» շքանշանի մեծ խաչի ասպետներ Կատեգորիա:Ամերիկայի արվեստների և գիտությունների ակադեմիայի անդամներ Կատեգորիա:Ամերիկացի կինոկոմպոզիտորներ Կատեգորիա:«Թոնի» մրցանակի դափնեկիրներ Կատեգորիա:20-րդ դարի դասական կոմպոզիտորներ Կատեգորիա:Ամերիկացի երգահաններ
Ձեռնադրություն
Ձեռնադրություն, Ձեռնադրությունն այն գործընթացն է, որով անհատները օծվում են, այսինքն՝ առանձնացվում և բարձրացվում են աշխարհիկ դասակարգից մինչև հոգևորականներ, որոնք այդպիսով լիազորված են (սովորաբար այլ հոգևորականներից կազմված դավանական հիերարխիայի կողմից) կատարել տարբեր կրոնական ծեսեր և արարողություններ։ 1] Ձեռնադրության գործընթացն ու արարողությունները տարբեր են՝ կախված կրոնից և դավանանքից։ Մեկը, ով պատրաստվում է, կամ ով անցնում է ձեռնադրության գործընթաց դառնում է կղերականղղ Ձեռնադրության ժամանակ օգտագործվող պատարագը երբեմն անվանում են ձեռնադրություն։ Քրիստոնեական առաքելական և կաթոլիկ եկեղեցիներում մարդը կարող է ձեռնադրվել սարկավագ կամ քահանա կամ եպիսկոպոս։
Կատեգորիա:Հայ Առաքելական Եկեղեցու խորհուրդներ Կատեգորիա:Կրոնական տերմինաբանություն Կատեգորիա:Կրոնական արարողություններ Կատեգորիա:Քրիստոնեական տերմիններ Կատեգորիա:Կրոնական վարք և փորձ Կատեգորիա:Քրիստոնեական աստվածաբանություն
Պերվոմայսկի (գյուղ, Գրյազինսկի շրջան)
Պերվոմայսկի (Первомайский), գյուղ Ռուսաստանի Լիպեցկի մարզի Գրյազինսկի շրջանի կազմում։
Բնակչությունը 2009 թվականին գրանցված տվյալներով կազմում էր 201 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Լիպեցկի մարզի Գրյազինսկի շրջանի բնակավայրեր
Սան Ֆելիս դու Արագուայա
Սան Ֆելիս դու Արագուայա (São Félix do Araguaia), համայնք Բրազիլիայի Կենտրոնաարևմտյան տարածաշրջանում՝ Մատու Գրոսու նահանգի կազմում   ։ Գտնվում է Մատու Գրոսու նահանգի հարավարևմտյան մասում։ Բնակչությունը կազմում է 9226 մարդ՝ 2006 թվականի տվյալներով։ Գրավում է 19 009,7 կմ2 տարածք։ Բնակչության խտությունը կազմում է՝ 0,5 մարդ/կմ2։